32001R2351
L 315/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2351/2001 НА КОМИСИЯТА
от 30 ноември 2001 година
за изменение на Регламент (ЕО) № 896/2001 относно определяне на подробни правила за прилагане на Регламент (EИО) № 404/93 на Съвета по отношение на режима за внос на банани в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 404/93 на Съвета от 13 февруари 1993 г. относно общата организация на пазара на банани (1), последно изменен с Регламент (ЕО) № 216/2001 (2), и по-специално член 20 от него,
като има предвид, че:
(1)
Регламент (ЕО) № 896/2001 на Комисията (3), изменен с Регламент (ЕО) № 1613/2001 (4), определя подробни правила за прилагане на Регламент (ЕИО) № 404/93, приложими от 1 юли 2001 г. по отношение на управлението на тарифните квоти при вноса, предвидени в член 18, параграф 1 от упоменатия регламент.
(2)
Член 4, параграф 1 от Регламент (ЕО) № 896/2001 г., който се отнася до метода на установяване на референтното количество за традиционните оператори в рамките на тарифни квоти А/В, съдържа позовавания на разпоредби на Регламент (ЕИО) № 404/93 в своята оригинална версия, приложима от 1 юли 1993 г. до 31 декември 1998 г. За да се улесни тълкуването на тези позовавания на законодателство, което междувременно е било изменено, изглежда уместно да бъдат удовлетворени някои молби за повече разяснения и да се обясни прилагането на тази разпоредба. Въпреки това разяснението на член 4, параграф 1 не променя метода на установяване на референтното количество за традиционните оператори в рамките на тарифни квоти А/В.
(3)
Член 7, параграф 2 от Регламент (ЕО) № 896/2001 определя придружаващите документите, които нетрадиционните оператори трябва да изпратят на компетентния орган за целите на регистрирането. Разпоредбата относно доказателствата за внос следва да се адаптира от техническа гледна точка, като се заличи позоваването на представянето на съответните митнически документи, тъй като във всички случаи вносът е предмет на представянето на вносна лицензия.
(4)
Версията на английски език на някои разпоредби от горепосочения регламент следва също така да бъде коригирана.
(5)
Мерките, предвидени в настоящия регламент, са в съответствие със становището на Управителния комитет за бананите,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 896/2001 се изменя, както следва:
1.
В член 4, параграф 1 се добавя следната втора алинея:
„За да се приложи предходната алинея, компетентните органи вземат предвид единствено първоначалния внос, осъществен по време на референтния период на базата на референтните количества, получени от търговията с банани от трети страни и/или с нетрадиционни банани от АКТБ“.
2.
В член 7, параграф 2 буква б) се заменя със следното:
„б)
доказателство за внос на банани, чрез представянето на използваната вносна лицензия, както и“
Член 2
Настоящият член се отнася единствено до версията на английски език.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 ноември 2001 година.